UGOVORI O NASLEĐIVANJU

Zakon o nasleđivanju Republike Srbije poznaje dve vrste ugovora kojima se može raspolagati imovinom nakon smrti. Ovi ugovori su izraz afirmacije načela slobodne volje u građanskom pravu.

Ugovori o nasleđivanju su – Ugovor o doživotnom izdržavanju i Ugovor o raspodeli zaostavštine za vreme života.

Ugovor o nasleđivanju je takav ugovor kojim se Primalac izdržavanja obavezuje se njegova nepokretnost nakon njegove smrti prenese na Davaoca izdržavanja koji se zauzvrat obavezuje da se o Primaocu izdržavanja stara do kraja njegovog života.

Nepokretnost ili nepokretnosti koje su predmet ugovora o doživotnom izdržavanju nakon smrti Primaoca izdržavanja ne ulaze u njegovu zaostavštinu i njegovi naslednici neće imati nikakva prava na njih.

Izdržavanje se može ustanoviti u korist dva ili više lica u kom slučaju svako od njih ima zasebno pravo na izdržavanje tj. prestanak prava jednog lica ne pogađa pravo drugog.

Izdržavanje se može sastojati od različitih radnji, shodno volji ugovarača ali obavezno podrazumevaju obezbeđivanje stanovanja, hrane, odeće i obuće, odgovarajuću negu u bolesti i starosti, troškove lečenja i davanja za svakodnevne uobičajene potrebe.

Ugovor o doživotnom izdržavanju se zaključuje obavezno u pismenoj formi u obliku solemnizovane javnobeležničke isprave.

Ugovor se može raskinuti samo u slučaju narušenih odnosa između ugovornih strana i u slučaju promenjenih okolnosti koje su takve da bitno otežvaju ispunjenje ugovora.

Ugovor se raskida na zahtev bilo koje od ugovornih strana u sudskom postupku.

Ovo pravo je lično, što znači da se ne može preneti na drugo lice.

Ugovor o ustupanju i raspodeli imovine za života je takav ugovor kojim predak svojim potomicima, za svog života, ustupa i raspodeljuje svoju imovinu. Ovaj ugovor će biti punovažan samo u slučaju da se sa takvim ustupanjem saglase sva lica koja će nakon smrti tog pretka biti pozvana na nasleđivanje (tj. svi u tom trenutku postojeći naslednici).

I ovaj ugovor mora biti sastavljen u formi solemnizovane javnobeležničke isprave.

Predmet ovog ugovora može biti samo imovina koja postoji u trenutku zaključivanja ugovora, sva ostala imovina, naknadno stečena ili ugovoorm neobuhvaćena, ući će u zaostavištinu i biti raspoređena rešenjem o nasleđivanju.

U slučaju da se neki od naslednika ne slože sa usputanjem učinjenim ovim ugovoorm, prava preneta na saglasne naslednike smatraće se poklonom a ne ugovorom o prenosnu i ustupanu imovine za života ostavioca.